CELEX: 32016D0678
Language: lt
Date: 1461888000000
Title: 2016 m. balandžio 29 d. Komisijos įgyvendinimo sprendimas (ES) 2016/678, pagal Europos Parlamento ir Tarybos reglamento (ES) Nr. 528/2012 3 straipsnio 3 dalį dėl rinkai maišeliais pateikiamo džiovintų levandų žiedų produkto kandims atbaidyti (Tekstas svarbus EEE)

30.4.2016   
            
            
               LT
            
            
               Europos Sąjungos oficialusis leidinys
            
            
               L 116/37
            
         KOMISIJOS ĮGYVENDINIMO SPRENDIMAS (ES) 2016/678
   2016 m. balandžio 29 d.
   pagal Europos Parlamento ir Tarybos reglamento (ES) Nr. 528/2012 3 straipsnio 3 dalį dėl rinkai maišeliais pateikiamo džiovintų levandų žiedų produkto kandims atbaidyti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 3 straipsnio 3 dalį,
   kadangi:
   
               (1)
            
            
               2015 m. gegužės 28 d. Vokietija paprašė Komisijos pagal Reglamento (ES) Nr. 528/2012 3 straipsnio 3 dalį nuspręsti, ar rinkai maišeliais pateikiamas džiovintų levandų žiedų produktas kandims atbaidyti yra biocidinis produktas ar apdorotas gaminys pagal to reglamento 3 straipsnio 1 dalies a arba l punktą;
            
         
               (2)
            
            
               pagal suderintas Sąjungos gaires (2) visas gyvas arba neperdirbtas negyvas organizmas (pvz., mielės, sublimacijos būdu išdžiovintos bakterijos) arba jo dalys (pvz., kūno dalys, kraujas, šakelės, lapai, žiedai ir kt.) nelaikomi medžiagomis, mišiniais arba gaminiais pagal Europos Parlamento ir Tarybos reglamentą (EB) Nr. 1907/2006 (3). Todėl džiovinti levandų žiedai neturėtų būti laikomi medžiaga, mišiniu arba gaminiu pagal tą reglamentą ir todėl jie neturėtų būti laikomi nei biocidiniu produktu, nei apdorotu gaminiu pagal Reglamentą (ES) Nr. 528/2012;
            
         
               (3)
            
            
               šiame sprendime nustatytos priemonės atitinka Biocidinių produktų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Produktas – džiovinti levandų žiedai maišeliais – nėra nei biocidinis produktas, nei apdorotas gaminys pagal Reglamento (ES) Nr. 528/2012 3 straipsnio 1 dalies a ir l punktus.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2016 m. balandžio 29 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 167, 2012 6 27, p. 1.
   
      (2)  V priedo „Prievolės registruoti išimtys“ gaires (19 psl.) galima rasti http://echa.europa.eu/documents/10162/13632/annex_v_en.pdf
   
      (3)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).